МОДЕЛ

УГОВОР О ИЗВОЂЕЊУ РАДОВА

Закључен између:

1. Републике Србије – Министарства омладине и спорта, Булевар Михајла Пупина 2, Нови Београд, матични број 17693719, ПИБ 105004944, кога по Овлашћењу, Решење Број: 030-01-00041/2019-02од 4. новембра 2019. Године, заступа Дарко Удовичић, помоћник министра (у даљем тексту: Министарство),
2. Општина Врњачка Бања, улица Крушевачка 17, ПИБ 100917981, матични број 07175981, текући рачун 840-75640-91 код Министарства финансија – Управе за трезор, коју заступа Бобан Ђуровић, председник општине (удаљем тексту: Општина)
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, текући рачун број: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ банка, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: Извођач)

**ИЛИ**

Група понуђача:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, текући рачун број:\_\_\_\_\_\_\_\_\_\_\_\_\_\_\_\_\_\_ банка,

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, текући рачун број:\_\_\_\_\_\_\_\_\_\_\_\_\_\_\_\_\_\_ банка,

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, текући рачун број:\_\_\_\_\_\_\_\_\_\_\_\_\_\_\_\_\_\_ банка;

коју заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (у даљем текту: Извођач)

**Члан 1.**

Министарство и Општина су у својству наручилаца, у заједнички спроведеном отвореном поступку јавне набавке радова, Број 2/2021, по јавном позиву за подношење понуда, објављеном на Порталу јавних набавки дана 29.07.2021.године, изабрали Извођача као најповољнијег понуђача за завршетак Хале спортова „Владе Дивацˮ - уградња расхладних система.

**Члан 2.**

Предмет Уговора је извођење радова за завршетак Хале спортова „Владе Дивацˮ - уградња расхладних система, на катастарској парцели број 503/12 и 503/15 К.О. Врњачка Бања и ближе је одређено усвојеном Понудом Извођача број \_\_\_\_\_\_ од \_\_\_\_\_\_\_\_2021. године, која је саставни део овог уговора, инвестиционо-техничком документацијом по којој се изводе радови и овим уговором.

Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске, инсталатерске и припремно-завршне радове, као и све друго неопходно за потпуно извршење радова који су предмет овог уговора.

**Члан 3.**

Уговорне стране утврђују да цена за извођење радова из члана 2. Уговора износи укупно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а односно, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом и добијена је на основу количина и јединичних цена из Понуде Извођача, број \_\_\_\_\_\_од \_\_\_\_\_\_\_\_\_\_\_\_\_\_\_ 2021. године.

Укупан износ средстава из става 1. овог члана обезбеђен је на следећи начин:

* износ од 7.472.200,00 динара обезбедило је Министарство Законом о буџету Републике Србије за 2021. годину,
* износ од 2.522.808,00 динара и укупан износ припадајућег пореза на додату вредност у висини од 1.999.001,60 динара обезбедила је Општина Oдлуком о буџету општине Врњачка Бања за 2021. годину.

Уговорена цена је фиксна по јединици мере и не може се мењати услед повећања цене елемената на основу којих је одређена.

Осим вредности рада, добара и услуга неопходних за извршење уговора, уговорена цена обухвата и трошкове организације градилишта, осигурања и све остале зависне трошкове Извођача неопходне за потпуно извршење свих уговорених радова.

**Члан 4.**

Уговорне стране су сагласне да се плаћање по овом уговору изврши на следећи начин:

– 25% односно, износ од 2.498.752,00 динара без ПДВ на име аванса, у року од 30 дана од дана испостављања авансне ситуације и истовременог достављања банкарске гаранције за повраћај аванса, која мора бити безусловна и платива на први позив.

Аванс се правда сукцесивно одбијањем од вредности изведених радова сразмерно висини процентуално примљеног аванса;

– по 30-дневним привременим ситуацијама и окончаној ситуацији, сачињеним на основу количина изведених радова из потписаних и оверених обрачунских листова грађевинске књиге и јединичних цена из усвојене Понуде Извођача број\_\_\_\_\_\_\_\_\_\_ од \_\_\_\_\_\_\_\_\_\_, овереним и потписаним од стране стручног надзора, у року до 45 дана од дана пријема оверене ситуације, с тим што вредност за наплату по окончаној ситуацији мора износити минимум 10% од укупно уговорене вредности.

Кoмплетну документацију неопходну за оверу привремених ситуација: листове грађевинске књиге, одговарајуће атесте за уграђени материјал, набавку опреме и другу документацију, Извођач доставља стручном надзору који ту документацију чува дo техничког прегледа, примопредаје и коначног обрачуна, у супротном се неће извршити плаћање тих позиција, што Извођач признаје без права приговора.

**Члан 5.**

Извођач се обавезује да радове који су предмет овог уговора изведе у року од \_\_\_\_\_\_ календарских дана, рачунајући од дана увођења у посао, према динамичком плану који је Извођач у обавези да достави најкасније седам (7) дана по потписивању Уговора, односно, пре увођења у посао. Достављени динамички план мора бити одобрен од стране стручног надзора.

Општина се обавезује да пре почетка извођења радова обезбеди вршење стручног надзора над извршењем уговорних обавеза Извођача, као и да обезбеди све неопходно предвиђено Уредбом о безбедности и здрављу на раду на привременим или покретним градилиштима („Службени гласник РСˮ, бр. 14/2009 и 95/2010).

Датум увођења у посао, стручни надзор уписује у грађевински дневник, а сматраће се да је увођење у посао извршено даном кумулативног стицања следећих услова:

– да је Општина предала Извођачу инвестиционо техничку документацију и одговарајуће одобрење за извођење радова;

– да је Општина обезбедила Извођачу несметан прилаз градилишту, као и прикључак на градилишну воду и струју чију потрошњу плаћа Извођач;

– да је Општина доставила решење о именовању стручног надзора.

Уколико Извођач не приступи извођењу радова ни седмог (7-ог) дана од кумулативног стицања горе наведених услова, сматраће се да је седмог (7-ог) дана уведен у посао.

Под завршетком радова сматра се дан који је уписан у грађевински дневник као дан завршетка свих уговорених радова, што потврђује стручни надзор својим уписом, о чему Извођач у писменој форми обавештава Министарство и Општину уз приложену копију листа грађевинског дневника којим се констатује да су уговорени радови у потпуности завршени.

Утврђени рокови су фиксни и не могу се мењати без сагласности Министарства и Општине.

**Члан 6.**

Рок за извођење радова се продужава на захтев Извођача:

– у случају елементарних непогода и дејства више силе;

– у случају измене пројектно-техничке документације по налогу Министарства и Општине, под условом да обим радова по измењеној пројектно-техничкој документацији знатно прелази обим радова који су предмет овог уговора (преко 10%);

– у случају прекида рада изазваног актом надлежног органа за који није одговоран Извођач.

Захтев за продужење рока извођења радова који су предмет овог уговора, у писаној форми, уз сагласност стручног надзора, Извођач подноси одмах Министарству и Општини, а најкасније у року од два дана од сазнања за околност из става 1. овог члана.

Уговорени рок је продужен када уговорне стране о томе постигну писану сагласност.

У случају да Извођач не испуњава предвиђену динамику, обавезан је да уведе у рад више извршилаца без права на захтевање повећаних трошкова или посебне накнаде.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

**Члан 7.**

Уколико Извођач не заврши радове који су предмет овог уговора у уговореном року, дужан је да плати уговорну казну у висини 0,2% од укупно уговорене вредности за сваки дан закашњења, с тим што укупан износ казне не може бити већи од 5% од укупно уговорене цене радова.

Наплату уговорне казне Министарство ће извршити, без претходног пристанка Извођача.

**Члан 8.**

Извођач се обавезује да радове који су предмет овог уговора изведе у складу са важећим прописима, техничким прописима, нормама и стандардима, инвестиционо-техничком документацијом и овим уговором, и да по завршетку радова, након добијеног позитивног извештаја комисије за технички преглед, односно, за преглед техничке исправности, безбедности и сигурности, изведене радове преда Министарству и Општини.

Извођач се обавезује да:

– пре почетка радова Министарству и Општини достави решење о именовању одговорних извођача радова и детаљан динамички план са јасно назначеним активностима на критичном путу и приказаним временом почетка, трајања радова по позицијама, временом завршетка, као и технолошке поступке, ограничења и технолошке паузе;

– радове који су предмет овог уговора изведе у потпуности према грађевинској дозволи, инвестиционо техничкој и уговорној документацији;

– испуни све уговорене обавезе стручно, квалитетно, према важећим стандардима за сваку врсту посла и у уговореном року;

– обезбеди довољну радну снагу на градилишту и благовремену испоруку уговореног материјала и опреме потребних за извођење уговором преузетих радова;

– уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

– обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Министарство и Општина ослобађају свих одговорности према државним органима што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Министарству и Општини;

– се строго придржава свих прописаних мера безбедности и здравља на раду;

– да достави надзорном органу списак производних погона и радионица са наведеним активностима које се у њима обављају за потребе градилишта, са адресама и бројевима телефона, радним временом и контакт особама;

– омогући вршење стручног надзора на објекту;

– уредно води сву документацију предвиђену законом и другим прописима Републике Србије који регулишу област изградње;

– поступи по свим основаним примедбама и захтевима датим на основу извршеног стручног надзора и да у том циљу, у зависности од конкретне ситуације, о свом трошку изврши поправку или рушење или поновно извођење радова, замену набављеног или уграђеног материјала, опреме, уређаја или постројења или убрза извођење радова када је запао у доцњу у погледу уговорених рокова извођења радова;

– по завршеним радовима, у писаној форми, одмах обавести Министарство и Општину је завршио радове и да је спреман за технички преглед, односно, за преглед техничке исправности, безбедности и сигурности изведених радова;

– гарантује квалитет изведених радова и употребљеног материјала и опреме, с тим да отклањању недостатка у гарантном року за изведене радове Извођач мора да приступи у року од пет (5) дана по пријему писаног позива од стране Министарства или Општине;

– да на прописан начин огради и обележи градилиште;

– да сачини пројекат изведеног објекта, односно, да стручни надзор и извођач радова потврде и овере на пројектној документацији да је изведено стање једнако пројектованом, што се неће посебно платити извођачу;

– да о евентуалним уоченим недостцима у пројектно-техничкој документацији и наступању непредвиђених околности које су од утицаја на извођење радова и примену техничке документације (промена техничких прописа, стандарда и норми квалитетаи слично) писаним путем благовремено обавести стручни надзор, Министарство и Општину најкасније 10 дана од увођења извођача у посао. По истеку овог рока, подразумеваће се да је Извођач нема примедби и да је прихватио пројектну документацију.

**Члан 9.**

Извођач се обавезује да у року од 10 дана од дана потписивања овог уговора, а најкасније истовремено са достављањем авансне ситуације, преда Министарству банкарску гаранцију за повраћај аванса у висини примљеног аванса, са роком важења најмање до правдања аванса, која мора бити безусловна и платива на први позив, а у корист Министарства. Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи.

Извођач се обавезује да у року од 10 дана од дана потписивања овог уговора,а најкасније са увођењем у посао, преда Министарству банкарску гаранцију за добро извршење посла у износу од 10% од укупне вредности уговора и са роком важења пет (5) дана дуже од потписивања записника о примопредаји радова, која мора бити безусловна и платива на први позив, у корист Министарства. У случају наступања услова за продужење рока завршетка радова, Извођач је у обавези да одмах по наступању услова продужи важење банкарске гаранције са роком важења пет (5) дана дуже од потписивања Записника о примопредаји радова.

У случају истека рока важења банкарских гаранција пре рока утврђеног овим уговором, Извођач је дужан да о свом трошку продужи рок важења банкарских гаранција тако да су оне важеће у континуитету.

Извођач се обавезује да приликом примопредаје радова преда Општини банкарску гаранцију за отклањање грешака, односно, недостатака у гарантном року у износу од 5% од укупне вредности уговора и са роком важења пет (5) дана дужим од уговореног гарантног рока, која мора бити безусловна, платива на први позив и у корист Општине, што је услов за оверу окончане ситуације.

Гаранцију за отклањање недостатака у гарантном року Општина може да наплати уколико Извођач не отпочне са отклањањем недостатака у року од пет (5) дана од дана пријема писаног захтева Министарства или Општине. У том случају Општина може ангажовати другог извођача радова и недостатке отклонити о трошку извођача радова, по тржишним ценама и са пажњом доброг привредника.

**Члан 10.**

Извођач је дужан да осигура радове који су предмет овог уговора од уобичајених ризика до њихове пуне вредности (осигурање објекта у изградњи и од одговорности за штету причињену трећим лицима и имовини трећих лица), са важношћу за цео период извођења радова.

Извођач је обавезан да спроводи све потребне мере безбедности и здравља на раду и противпожарне заштите у складу са важећим прописима који уређују ову област.

Извођач је дужан да на градилишту предузима све остале мере ради обезбеђења сигурности радова, опреме, уређаја и инсталација, радника, саобраћаја, суседних објекта и околине.

Трошкове спровођења мера безбедности и здравља на раду и мера заштите и сигурности сноси Извођач који је у обавези да те мере предузима.

**Члан 11.**

Гарантни рок за изведене радове износи \_\_ (\_\_\_\_\_\_\_\_\_\_) године рачунајући од дана примопредаје радова. За уграђене материјале, опрему, уређаје и постројења важи гарантни рок у складу са условима произвођача.

Извођач је обавезан да на дан извршене примопредаје радова који су предмет овог уговора записнички преда Општини све гарантне листове за уграђене материјале, опрему, уређаје и постројења, упутства за руковање, као и комплетну атестну, техничку и градилишну документацију и пројекат изведеног објекта.

**Члан 12.**

Извођач је дужан да у току гарантног рока, на први писани позив Министарства или Општине, отклони о свом трошку све недостатке који се односе на уговорени квалитет изведених радова и уграђених материјала, опреме, уређаја и постројења, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од пет (5) дана по пријему писаног позива од стране Министарства или Општине, за отклањање недостатака ангажоваће се друго правно или физичко лице, на терет Извођача, наплатом гаранције за отклањање недостатака у гарантном року.

Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Министарство или Општина имају право да од Извођача траже накнаду штете, до пуног износа стварне штете.

**Члан 13.**

За укупан уграђени материјал, опрему, уређаје и постројења у складу са пројектном документацијом, Извођач мора да има сертификате, атесте и доказе квалитета који се захтевају по важећим прописима и правилима струке за ову врсту радова.

Уколико Министарство или Општина, а преко стручног надзора, утврде да уграђени материјал, опрема, уређаји и постројења не одговарају стандардима, техничким прописима и уговорној документацији, одбија их и забрањује њихову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања и контролу квалитета материјала, опреме, уређаја и постројења који су уграђени у објекат. Поред тога, он је одговоран уколико употреби материјал који не одговара прописаном, пројектованом и уговореном квалитету.

У случају да је због употребе неквалитетног материјала угрожена безбедност објекта, Министарство или Општина имају право да траже да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Министарство или Општинаимају право да ангажују другог извођача радова искључиво на терет Извођача.

**Члан 14.**

Извођач може део радова који су предмет овог уговора извршити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_.

Извођач може тражити измену уговора током извршења уговора у случају и под условима из члана 161. Закона о јавним набавкама („Службени гласник РС”, 91/19).

Напомена: Уколико извођач радова нема подизвођаче став 1. и 2. овог члана неће бити саставни део уговора.

Извођач у потпуности одговара Министарству и Општини за извршење уговорених обавеза.

Сви чланови групе понуђача одговарају неограничено солидарно према Министарству и Општини.

Напомена: Уколико је Извођач самосталан, односно, није група понуђача, последњи став овог члана неће бити саставни део уговора.

**Члан 15.**

Уколико се током извођења уговорених радова појави потреба за извођењем вишкова радова Извођач је дужан да писаним путем о томе обавести стручни надзор, Министарство и Општину. Стручни надзор не може дати налог за извођење вишкова радова без претходне писане сагласности Министарства и Општине.

По добијању писане сагласности Министарства и Општине Извођач ће извести вишак радова. Јединичне цене за све позиције из предмера радова усвојене понуде Извођача број \_\_\_\_\_\_\_\_ од \_\_\_\_\_\_\_\_ 2021. године за које се утврди постојање вишка радова остају фиксне и непроменљиве. Извођење вишка радова до 10% количине неће утицати на продужетак рока завршетка.

Објективне околности услед којих могу настати вишкови радова представљају искључиво потребу утврђену на лицу места за извођењем тих радова чије количине превазилазе уговорене количине радова.

Извођач ће сачинити преглед вишкова и мањкова радова током извођења. Стручни надзор је у обавези да провери основаност истог, описе позиција, количине и цене и да достави мишљење са детаљним образложењем Министарству и Општини. По прихватању прегледа вишкова и мањкова радова од стране Министарства и Општине, а који је претходно одобрен од стране стручног надзора, са Извођачем ће се закључити анекс овог уговора. Накнаду трошкова свих вишкова радова сносиће Општина.

Вишкови радова који су изведени без претходно прибављене писане сагласности Министарства и Општине неће бити прихваћени без обзира да ли су признати од стране стручног надзора.

**Члан 16.**

Извођач може и без претходне сагласности Министарства и Општине, а уз сагласност и налог стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвитети у току израде пројектне документације.

Извођач и стручни надзор су дужни да истог дана када наступе околности из става 1. овог члана, о томе обавесте Министарство и Општину.

Министарство и Општина могу раскинути уговор уколико би услед ових радова цена морала бити знатно повећана, о чему су дужни да без одлагања обавесте Извођача.

**Члан 17.**

За извођење непредвиђених радова Извођач мора претходно прибавити писану сагласност стручног надзора, Министарства, Општине и пројектанта.

Накнаду трошкова непредвиђених радова сносиће Општина.

**Члан 18.**

Извођач о завршетку радова који су предмет овог уговора у писаној форми обавештава Министарство и Општину, а дан завршетка радова уписује се у грађевински дневник, што потврђује стручни надзор својим уписом.

Примопредаја радова се врши комисијски најкасније у року од 30 дана од завршетка радова, а после обављеног техничког прегледа, односно прегледа техничке исправности, безбедности и сигурности изведених радова и добијеног позитивног налаза комисије надлежне за вршење техничког прегледа.

Комисију за примопредају радова образује Министарство, а чине је представници Министарства, Општине, стручног надзора и Извођача.

Комисија сачињава записник о примопредаји радова.

Извођач је дужан да приликом примопредаје радова преда Општини градилишну и атестну документацију, записнике о испитивањима, гарантне листове, упутства за употребу и пројекат изведеног објекта. Грешке, односно, недостатке које утврди Министарство или Општина, преко стручног надзора у току извођења радова, односно, преко комисије за технички преглед по њиховом завршетку, Извођач мора да отклони без одлагања. Уколико те недостатке Извођач не почне да отклања најкасније у року од 5 дана по пријему писаног позива од стране Министарства или Општине и ако их не отклони у споразумно утврђеном року, ти радови ће се поверити другом извођачу радова на рачун Извођача. Евентуално уступање отклањања недостатака другом извођачу Министарство или Општина ће учинити по тржишним ценама и са пажњом доброг привредника.

Општина се обавезује да обезбеди технички преглед радова, односно проверу безбедности, сигурности и стабилности изведених радова, као и да предузме активности ради прибављања употребне дозволе.

**Члан 19.**

Укупна вредност радова изведених по овом уговору утврђује се на основу стварно изведених количина радова према грађевинској књизи, овереној од стране одговорног извођача радова и стручног надзора, и на основу јединичних цена из усвојене понуде Извођача, које су фиксне и непроменљиве.

Коначни обрачун врши комисија из члана 18. овог уговора и испоставља га истовремено са Записником о примопредаји радова.

**Члан 20**.

Министарство и Општина имају право на једнострани раскид Уговора и у следећим случајевима:

– уколико Извођач својом кривицом касни са извођењем радова дуже од 15 календарских дана, као и ако Извођач не изводи радове у складу са пројектно-техничком и уговорном документацијом или из неоправданих разлога прекине са извођењем радова;

– уколико изведени радови не одговарају прописима или стандардима за ту врсту радова и квалитету наведеном у понуди Извођача број\_\_\_\_ од \_\_\_\_\_\_\_\_\_\_2021. године, а Извођач није поступио по примедбама стручног надзора;

– уколико Извођач из неоправданих разлога, прекине извођење радова и исте не настави по истеку рока од седам дана од писаног упозорења Министарства или Општине или ако одустане од даљег рада;

– уколико настану околности које би за последицу имале битну измену уговора, што би захтевало спровођење новог поступка јавне набавке;

– уколико је Извођач са којим је закључен уговор због постојања основа за искључење требало да буде искључен из поступка јавне набавке.

**Члан 21**.

У случају једностраног раскида уговора Министарство или Општина имају право да за радове који су предмет овог уговора ангажује другог извођача и активира гаранцију банке за добро извршење посла. Извођач је у наведеном случају обавезан да надокнади Министарству илиОпштиништету, која представља разлику између цене радова новог извођача и цене предметних радова по овом уговору, уколико таква разлика постоји.

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве.

У случају једностраног раскида уговора, Извођач је дужан да изведене радове обезбеди од пропадања и да их записнички преда комисији коју образује Министарство иОпштина, и то након добијања позитивног извештаја комисије за утврђивање техничке исправности, безбедности и сигурности радова изведених пре раскида уговора.

**Члан 22.**

Општина се обавезује да на јасан и недвосмислен начин, приликом сваке презентације реализације уговореног пројекта, наведе чињеницу да се пројекат финансира из буџета Републике Србије – Министарства омладине и спорта, коришћењем следећег текста: „Република Србија – Министарство омладине и спорта, допринело је у значајној мери реализацији овог пројекта обезбеђивањем неопходних средстава за његово финансирањеˮ. Обавеза се односи на објављивање у свим промотивним материјалима и свим врстама медија.

**Члан 23.**

За све што овим уговором није посебно утврђено примењују се одредбе Закона о облигационим односима, Посебних узанси о грађењу и Закона о планирању и изградњи.

**Члан 24.**

Саставни део овог уговора је понуда Извођача број \_\_\_\_\_\_\_\_ од \_\_\_\_\_\_\_\_\_\_2021. године.

**Члан 25.**

Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Београду.

**Члан 26.**

Овај уговор ступа на снагу даном потписивања од стране свих уговорача.

**Члан 27.**

Овај уговор је сачињен у шест (6) једнаких примерака, по два (2) за сваку уговорну страну.

ОПШТИНА ВРЊАЧКА БАЊА МИНИСТАРСТВО

ОМЛАДИНЕ И СПОРТА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИЗВОЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_